Nafarroako Parlamentuko Mahaiak, 2021eko martxoaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Antonio Javier Lecumberri Urabayen jaunak aurkeztutako galdera, COVID-19aren genomaren sekuentziazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko martxoaren 22an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Javier Lecumberri Urabayenek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Osoko Bilkuran ahoz erantzun diezaion:

Nafarroako Ospitaleguneak eta NASERTIC enpresa publikoak COVID-19aren sekuentziazioa hasi dira egiten, gaixoen laginak baliatuta.

Birusaren genomaren sekuentziazio-prozesu hori funtsezkoa da COVID-19ak izan ditzakeen aldagaiei buruzko informaziorik albait handiena lortzeko, orain nahiz etorkizunean.

COVID-19aren genomaren sekuentziazioa lortuta, zertarako balio du, zer onura dakar eta zer tokitan geratzen dira Nafarroako Foru Komunitatea eta Nafarroako Sekuentziazio Masiboko Zentroa?

Iruñean, 2021eko martxoaren 17an

Foru parlamentaria: Javier Lecumberri Urabayen